3.  การประกอบธุรกิจของแต่ละสายการผลิต

  3.1 ลักษณะผลิตภัณฑ์แต่ละสายการผลิต

ก. โรงพยาบาลมหาชัย , โรงพยาบาลมหาชัย 2 , โรงพยาบาลแม่กลอง 2 และ

  โรงพยาบาลเพชรรัชต์

-   บริษัทและโรงพยาบาลในเครือเปิดให้บริการผู้ป่วยตลอด 24 ชั่วโมง ดังนี้.-

  1. ผู้ป่วยนอก (Out Patient Department)

  2. ผู้ป่วยใน (In Patient Department)

3.  ฝ่ายสนับสนุน ช่วยในการวินิจฉัยและรักษา เช่น ฝ่ายเภสัชกรรม, เอกซเรย์/แล็บ,

  ฝ่ายโภชนาการ ฯลฯ

+----------------------------+---------+---------+---------+---------+
| ความสามารถในการรักษาพยาบาล  | ร       | ร       | รพ.     | รพ.     |
|                            | พ.มหาชัย | พ.มหาชัย | แม่กลอง* | เพชรรัชต์ |
|                            |         | 2       |         |         |
+----------------------------+---------+---------+---------+---------+
| -   คนไข้นอก                |         |         |         |         |
+----------------------------+---------+---------+---------+---------+
| จำนวนห้องตรวจ               | 26      | 21      | 6       | 17      |
+----------------------------+---------+---------+---------+---------+
| ความส                      | 379,500 | 306,600 | 87,600  | 248,200 |
| ามารถในการรักษาพยาบาล/ราย/ปี |         |         |         |         |
+----------------------------+---------+---------+---------+---------+
| จำนวนคนไข้ที่เข้ารับการรักษาจริง  | 284,424 | 279,619 | 55,651  | 117,864 |
+----------------------------+---------+---------+---------+---------+
| อัตราการใช้กำลังการผลิต (%)    | 75      | 91      | 63      | 47      |
+----------------------------+---------+---------+---------+---------+
| -   คนไข้ใน                 |         |         |         |         |
+----------------------------+---------+---------+---------+---------+
| จำนวนเตียงคนไข้ทั้งหมด         | 180     | 120     | 60      | 100     |
+----------------------------+---------+---------+---------+---------+
| จำนวนเตียงคนไข้ที่เปิดให้บริการ   | 180     | 120     | 45      | 100     |
+----------------------------+---------+---------+---------+---------+
| ค                          | 65,700  | 43,800  | 16,425  | 36,500  |
| วามสามารถในการรักษาพยาบาล/ปี |         |         |         |         |
+----------------------------+---------+---------+---------+---------+
| จำนวนวันที่เข้ารับการรักษาจริง    | 30,687  | 27,698  | 7,298   | 19,063  |
+----------------------------+---------+---------+---------+---------+
| อัตราการใช้กำลังการผลิต (%)    | 47      | 63      | 44      | 52      |
+----------------------------+---------+---------+---------+---------+

-   โรงพยาบาลให้บริการรักษาพยาบาลโดยคณะแพทย์ประจำและแพทย์ผู้เชี่ยวชาญเฉพาะโรคสาขาต่าง
    ๆ ดังนี้.-

  ---------------------- ----------------------- -------------------------
  1. อายุรกรรม            2. ศัลยกรรม              3. กุมารเวชกรรม

  4. สูตินารีเวช            5. ศัลยกรรมกระดูก-ข้อ      6. หูคอจมูก

  7. จักษุวิทยา             8. โรคหัวใจ              9. โรคไต

  10. ผิวหนัง              11. โลหิตวิทยา            12. ศัลยกรรมช่องอก/หัวใจ

  13. ศัลยกรรมตกแต่ง       14. ศัลยกรรมทางเดินปัสสาวะ 15. ศัลยกรรมประสาทและสมอง

  16. จิตเวช              17. วิสัญญี                18. กายภาพบำบัด

  19. ทันตกรรมทุกสาขา                              
  ---------------------- ----------------------- -------------------------

-   บริการรักษาพยาบาลพิเศษต่าง ๆ

1.  การผ่าตัดหัวใจ

2.  การผ่าตัดด้วยกล้องวีดีทัศน์

3.  EMS (Emergency Medical Services)

4.  ICU (Intensive Care Unit) , CCU (Cardiac Care Unit)

-   เครื่องมือและอุปกรณ์ทางการแพทย์

1.  เครื่องตรวจสมรรถภาพหัวใจ (Exercise Stress Test)

2.  เครื่องตรวจหลอดเลือดแบบสองระนาบ (Biplane Universal Angiography System)

3.  เครื่องตรวจหัวใจด้วยคลื่นเสียงความถี่สูง (Echocardiogram)

4.  เครื่องตรวจคลื่นไฟฟ้าหัวใจ (E.K.G.)

5.  เครื่องบันทึกคลื่นไฟฟ้าหัวใจติดตัว (Holter Monitoring)

6.  เครื่องเฝ้าติดตามการทำงานของหัวใจ (Intensive Cardiac Monitor)

7.  เครื่องอัลตร้าซาวด์ (Ultrasound)

8.  เครื่องเอกซเรย์คอมพิวเตอร์ (Multislice CT)

9.  เครื่องเอกซเรยซีอาร์ม (C – Arm Radiology)

10. กล้องจุลศัลยกรรม (Microsurgery)

11. เครื่องเลเซอร์ตา (Laser Therapy)

12. เครื่องคาร์บอนไดออกไซด์เลเซอร์ (CO₂ Laser)

13. เครื่องแลปพาโรสโคป (Laparoscope)

14. กล้องส่องระบบทางเดินอาหาร (Gastroscope/Colonoscope/ERCP)

15. กล้องส่องระบบลำไส้เล็ก (Duodenoscope)

16. กล้องส่องระบบลำไส้ใหญ่ (Colonoscope & Sigmoidscope)

17. กล้องส่องกระเพาะปัสสาวะและท่อทางเดินปัสสาวะ (Cystoscope)

18. กล้องส่องตรวจท่อไต (Ureteroscope/Uretero)

19. กล้องส่องตรวจช่องปาก ช่องคอ สายเสียง กล่องเสียง (Laryngoscope)

20. กล้องส่องตรวจโพรงจมูก กล่องเสียง และหลอดอาหารส่วนต้น ( Flexible Fiberophic
    Naso Pharyngoscope)

21. กล้องส่องหลอดลม (Broncoscope)

22. กล้องส่องข้อ (Arthoscope)

23. เครื่องไตเทียม (Hemodialysis)

24. เครื่องสลายนิ่วด้วยระบบช็อคเวฟ (ESWL)

25. เครื่องแมมโมแกรม (Mammogram)

26. เครื่องผ่าตัดตาต้อกระจกด้วยคลื่นเสียง (Phacoemulsification)

27. เครื่องเอกซ์เรย์จัดฟัน (Panorama)

28. รถ Mobile CCU

ข. บริษัท แพทย์ไทย 88 จำกัด

-   วัตถุประสงค์หลักของการจัดตั้งบริษัท เพื่อดำเนินจัดซื้อยาและเวชภัณฑ์ให้กับโรง

  พยาบาลในเครือทุกแห่ง ,อีกส่วนหนึ่งเพื่อจำหน่ายให้กับคลินิก หรือ โรงพยาบาลนอกเครืออื่น ๆ
  นอกจากนี้ก็มีบริการรถเอกซเรย์/แล็บ เพื่อตรวจสุขภาพนอกสถานที่ ตามโรงงาน, โรงเรียน
  และสถานพยาบาลต่าง ๆ และเป็นผู้บริหารงานห้องประชุมและจัดเลี้ยงของ โรงพยาบาลมหาชัย
  1

โครงสร้างรายได้ ยาและเวชภัณฑ์ แยกตามกลุ่มลูกค้า (หน่วย : ล้านบาท)

  ----------------- -------- -------- -------- -------- -------- --------
                    2548              2547              2546     

  รายการ            มูลค่า     %        มูลค่า     %        มูลค่า     %

  กลุ่มบริษัทในเครือ     131.83   98.76    123.87   98.85    113.53   98.61

  กลุ่มนอกเครือ        1.66     1.24     1.43     1.14     1.59     1.38

  รวม               133.49   100.00   125.30   100.00   115.12   100.00
  ----------------- -------- -------- -------- -------- -------- --------

  3.1.1 สิทธิในการประกอบธุรกิจ

  บัตรส่งเสริมการลงทุนจากคณะกรรมการส่งเสริมการลงทุน

+----------------------+--------------+-------------------------------+
| บริษัท                 | บ            | สิทธิประโยชน์ที่เหลืออยู่             |
|                      | ัตรส่งเสริมเลขที่ |                               |
+----------------------+--------------+-------------------------------+
| โรงพยาบาลมหาชัย       | 1038/2535    | ---                           |
| (มหาชน)              |              |                               |
+----------------------+--------------+-------------------------------+
| เพชรเกษมเวชกิจ        | 1059/2536    | ---                           |
+----------------------+--------------+-------------------------------+
| โรงพยาบาลแม่กลอง      | 1116/2535    | ---                           |
+----------------------+--------------+-------------------------------+
| เพชรบุรีเวชกิจ          | 1660/2537    | สิ้นสุด ณ 29 พ.ค.49              |
|                      |              |                               |
|                      |              | ลดหย่อนภาษีเงินได้นิติบุคค           |
|                      |              | ลสำหรับกำไรที่ได้จากการลงทุนในอัตรา |
|                      |              | 50%                           |
+----------------------+--------------+-------------------------------+
|                      |              | 1.  ลดหย่อนภาษีเงินได้นิติบุค        |
|                      |              | คลสำหรับกำไรที่ได้จาการลงทุนในอัตรา |
|                      |              |     50%                       |
|                      |              |                               |
|                      |              | 2.  หักค่าขนส่ง,ไฟฟ้า และประปา    |
|                      |              |     ส                         |
|                      |              | องเท่าของค่าใช้จ่ายหักเงินลงทุนในการ |
|                      |              | ติดตั้งหรือก่อสร้างสิ่งอำนวยความสะดวก |
|                      |              |     25% ของเงินลงทุน            |
+----------------------+--------------+-------------------------------+

3.  การตลาดและภาวะ การแข่งขัน

3.2.1 กลยุทธทางการตลาด

1.  คุณภาพการให้บริการ บริษัทได้กำหนดแนวทางและกลยุทธการทำตลาด เพื่อใช้ยึดถือ

เป็นแนวทางปฏิบัติ
โดยแนวทางและกลยุทธดังกล่าวจะถูกกำหนดขึ้นจากการเก็บข้อมูลและศึกษาพฤติกรรมของกลุ่มลูกค้า
เพื่อเสนอและสนองการให้บริการให้ตรงตามความต้องการภายใต้การรักษามาตราฐานจากทีมแพทย์และพยาบาล
รวมถึงการให้การบริการจากพนักงานฝ่ายบริหาร
โดยตอกย้ำความมั่นใจและน่าเชื่อถือให้กับลูกค้าภายใต้มาตรา ฐานสากล

2.  ความพร้อมในการให้บริการทางการแพทย์ครอบคลุมทุกสาขาเทียบเท่ากับโรงพยาบาล

ในเขตกรุงเทพฯ โดยมีแพทย์ที่ปรึกษาเฉพาะทางไม่ต่ำกว่า 100 ท่าน
และเน้นการเพิ่มประสิทธิภาพในการวินิจฉัยที่รวดเร็วและแม่นยำ

3.  การหาพันธมิตรทางธุรกิจ เพื่อให้ได้มาซึ่งลูกค้าประจำไม่ว่าจากกลุ่มลูกค้าของบริษัท

ประกันภัย ซึ่งเป็นพันธมิตรประจำรายใหญ่ที่สุด รวมถึงการหาพันธมิตรจากโรงพยาบาลต่าง ๆ
ในเขตพื้นที่บริเวณใกล้เคียงเ ซึ่งนอกจากจะช่วยลดค่าใช้จ่ายแล้วยังเป็นการลดการแข่งขันด้วย
โดยบริษัทใช้ประโยชน์จากการมีโรงพยาบาลเครือรวม 4
แห่งครอบคลุมพื้นที่ตั้งแต่กรุงเทพฯตอนใต้ถึงจังหวัดเพชรบุรีเป็นตัวช่วยตอกย้ำการเติบโตขององค์กร
ความพร้อมด้านบริการและเทคโนโลยีทางการแพทย์

3.  ราคา เป็นปัญหาประเด็นสำคัญที่ผู้ใช้บริการประสบในโรงพยาบาลเอกชน โรงพยาบาล

  พยายามกำหนดราคาค่าบริการที่เป็นค่อนข้างเป็นธรรมและโปร่งใสสามารถขอตรวจสอบได้
  ทั้งนี้เนื่องจากต้นทุนหลักประการหนึ่งของธุรกิจโรงพยาบาล คือ ยาและวัสดุทางการแพทย์
  ถูกบริหารและจัดการโดยบริษัทในเครือซึ่งทำหน้าที่เปรียบเสมือนฝ่ายจัดซื้อให้กับโรงพยาบาลในเครือทั้งหมด
  ปริมาณการสั่งซื้อค่อนข้างสูงทำให้มีอำนาจต่อรองราคา มีต้นทุนต่ำ
  นอกจากนี้ยังช่วยควบคุมปริมาณสินค้าคงคลังให้อยู่ในปริมาณที่เหมาะสม
  แต่อย่างไรก็ตามจากต้นทุนการดำเนินงานที่เพิ่มขึ้นตามภาวะเศรษฐกิจ
  การปรับขึ้นค่าบริการก็เป็นสิ่งที่ไม่สามารถหลีกเลี่ยงได้
  โรงพยาบาลก็จะพยายามดำเนินการอย่างระมัดระวังและเหมาะสมที่สุด

4.  งานบริการสังคม โรงพยาบาลให้ความสำคัญกับการมีส่วนเสริมสร้างประโยชน์ให้กับ

  สังคม โดยมีกิจกรรมสร้างสาธารณประโยชน์ให้กับชุมชนและกับองค์กรต่าง ๆ
  ทั้งภาครัฐและเอกชน
  โดยจัดให้มีการจัดอบรมหรือบรรยายให้ความรู้ทางวิชาการแก่ประชาชนทั่วไป
  การออกหน่วยให้ความรู้และบริการทางการแพทย์โดยไม่ต้องเสียค่าใช้จ่าย
  ซึ่งนอกจากเป็นการคืนกำไรสู่ชุมชนแล้วยังเป็นการสร้างภาพลักษณ์เชิงบวกให้กับโรงพยาบาล

  3.2.2 สภาพการแข่งขัน

1.  โรงพยาบาลเอกชน นอกจากการแข่งกับคู่แข่งในพื้นที่และโรงพยาบาลที่มีชื่อเสียงใน

เขตกรุงเทพฯแล้ว ยังต้องเผชิญกับคู่แข่งโรงพยาบาลใหม่ในพื้นที่ใกล้เคียงด้วย

บริษัทฯรับรู้ถึงทิศทางการเคลื่อนไหวของคู่แข่ง จึงได้กำหนดลูกค้ากลุ่มเป้าหมายที่เด่นชัด คือ
คนไข้ประกันสังคม
ซึ่งธุรกิจเอกชนส่วนใหญ่เปลี่ยนแปลงการให้สวัสดิการการรักษาพยาบาลโดยให้ใช้สวัสดิการ

การประกันสังคมทดแทน, คนไข้กลุ่มประกันอุบัติเหตุและชีวิต รวมถึงการเจาะลูกค้าโรคแฉพาะทาง
ใช้แผนการตลาด Differentiation Strategy เน้นความเชี่ยวชาญจากแพทย์เฉพาะทาง
เริ่มด้วยเปิดศูนย์โรคระบบทางเดินอาหารและตับ ศูนย์หัวใจ ศูนย์ความงาม เป็นต้น เป็นการวาง
positioning ของโรงพยาบาลให้เด่นชัดและแตกต่างจากโรงพยาบาลใกล้เคียงอื่น ๆ
ในบริเวณเดียวกัน
โดยมุ่งหวังจะขยายลู่ทางการตลาดแพทย์เฉพาะทางเพื่อรองรับกลุ่มลูกค้าชานเมืองเขตกรุงเทพฯที่ขยายออกมาสู่เขตปริมณฑล

2. โรงพยาบาลภาครัฐ
ภายใต้งบประมาณที่ได้รับทำให้ต้องปรับเปลี่ยนการบริหารจัดการทั้งด้านการเงินและบริการให้สามารถให้บริการจำนวนคนไข้ตามโครงการประกันสุขภาพ
30 บาทรักษาทุกโรคและคนไข้ประกันสังคมที่มาใช้บริการ
ซึ่งมีปริมาณมากกว่าความสามารถในการรักษาพยาบาล ส่งผลให้มีจุดอ่อนด้านการให้บริการ
ขณะเดียวกันโรงพยาบาลเอกชน ก็มีความพร้อมทางด้านสิ่งอำนวยความสะดวก
ความรวดเร็วในการให้บริการ ก็จะสามารถรองรับกลุ่มผู้ป่วยเหล่านี้ที่ไหลกลับมาได้
ภายใต้ระบบการจัดการและทีมแพทย์ที่มีประสิทธิ์ภาพและคุณภาพ

3.  ข้อได้เปรียบและเสียเปรียบ

    -   ข้อได้เปรียบ

    -   ทำเลที่ตั้ง โรงพยาบาล และ โรงพยาบาลในเครือ ตั้งอยู่ในทำเลที่การคมนาคม

บนถนนสายหลัก คือ ถนนพระราม 2 และถนนเพชรเกษม ซึ่งเป็นแหล่งชุมชนที่กำลังเจริญ
เป็นจุดเชื่อมของจังหวัดสมุทรสาคร สมุทรสงคราม เพชรบุรี ราชบุรี นครปฐม และกรุงเทพฯ
นอกจากนี้ พื้นที่ดังกล่าวยังเป็นเขตอุตสาหกรรม
ซึ่งโรงพยาบาลสามารถให้บริการรักษาพยาบาลแก่กลุ่มพนักงานได้ด้วย

-   ธุรกิจเกือบครบวงจร โดยมีโรงพยาบาลในเครือ , บริษัทในเครือที่ดำเนินธุรกิจ

ซื้อขายยาและเวชภัณฑ์ , โรงเรียนฝึกอบรมพนักงานผู้ช่วยพยาบาล
สำหรับรองรับงานในโรงพยาบาล

-   ก่อตั้งมานานมีชื่อเสียงและประสบการณ์

-   ข้อเสียเปรียบ

    -   ต้นทุนการดำเนินงาน ด้านบุคลากรจากการที่มีเครือข่ายหลายแห่ง
        ทำให้ค่าใช้จ่ายในการบริการจัดการสูง

    -   อุปสรรคการดำเนินงาน ที่สืบเนื่องจากกฎหมาย และระเบียบต่าง ๆ ของภาค

  รัฐ ที่ไม่อำนวยต่อการดำเนินงานและการขยายธุรกิจโรงพยาบาลเอกชน

-   ข้อจำกัดทางกฎหมาย ทำให้การประชาสัมพันธ์ หรือการจัดกิจกรรมทางการตลาด
    ทำได้ไม่ต่อเนื่องและครอบคลุมได้ทุกกลุ่มลูกค้าเป้าหมาย

-   คู่แข่ง

    คู่แข่งขันหลักของโรงพยาบาลมหาชัย จะเป็น 2 ส่วน กลุ่มบนสามารถเข้า ออกกรุงเทพได้ง่าย

    เศรษฐกิจช่วงที่ผ่านมาช่วยให้กลุ่มนี้กลับมาใช้เพิ่มขึ้นบ้าง
    กลุ่มกลางถึงล่างจะเป็นโรงพยาบาลในท้องที่และของภาครัฐ ซึ่งมีทรัพยากร
    และงบประมาณที่มากกว่า
    รวมถึงสามารถนำทรัพยากรที่มีอยู่มาเป็นเครื่องมือในการการดำเนินการ
    ซึ่งโรงพยาบาลมหาชัยได้ยึดหลักในการดำเนินงานอย่างแน่วแน่ โดยได้ใช้กลยุทธการแข่งขัน
    ในเชิงคุณภาพการให้บริการ ที่สะดวก รวดเร็วกว่า
    รวมถึงเน้นการสร้างความแตกต่างในการรักษาที่ถูกต้องทางการแพทย์มีความพร้อมของแพทย์ผู้เชี่ยวชาญทุกสาขาตลอดทุกวัน
    และทีมแพทย์ที่สามารถรองรับผู้ป่วยฉุกเฉินตลอด 24 ชม.
    มีอุปกรณ์การแพทย์ที่ทันสมัยเหนือชั้นกว่าคู่แข่งขัน
    และการวางตำแหน่งของโรงพยาบาลว่าเป็นผู้นำการรักษาโรคเฉพาะด้านในเขต 7
    จากที่ผ่านมาส่งผลต่อการเพิ่มปริมาณยอดขาย

    สำหรับการแข่งขันของโรงพยาบาลในเครือ โรงพยาบาลมหาชัย 2
    ซึ่งได้เปรียบในเรื่องของทำเลที่ตั้ง ซึ่งตั้งอยู่ใจกลางเขตอุตสาหกรรม มีจำนวนโรงงาน
    และสถานประกอบการต่าง ๆ จำนวนมาก
    รวมถึงแหล่งชุมชนที่อยู่อาศัยของคนชั้นกลางจำนวนมากเช่นกัน แม้จะมีโรงพยาบาลเอกชนอื่น
    เป็นคู่แข่งขันอยู่ห่างจากกันไม่มาก แต่ในเชิงการแข่งขันแล้วโรงพยาบาลมหาชัย 2
    มีข้อได้เปรียบ โดยเฉพาะในด้านต้นทุนและมีเครือข่ายคอยให้ความช่วยเหลือ
    และความพร้อมที่มากกว่า ทั้งในด้านบุคลากรทางการแพทย์ แพทย์ผู้เชี่ยวชาญเฉพาะสาขา
    และอุปกรณ์การแพทย์ที่ครบ สมบูรณ์กว่า รวมถึงทางด้านการให้บริการการต้อนรับ
    และการเอาใจใส่ ทำให้ลูกค้ามีความเชื่อมั่น และมาใช้บริการเป็นจำนวนมาก

    โรงพยาบาลแม่กลอง 2 เป็นโรงพยาบาลเอกชน แห่งเดียวในจังหวัดสมุทรสงคราม
    ตลาดมีขนาดเล็ก มีการแข่งขันที่ไม่รุนแรง
    ประชาชนส่วนใหญ่ประกอบอาชีพทางด้านเกษตรกรรม การประมง
    ซึ่งมักจะใช้บริการของโรงพยาบาลของรัฐ และโรงพยาบาลแม่กลอง 2
    จะเป็นอีกทางเลือกหนึ่งของผู้มีฐานะทางการเงิน ที่ต้องการความสะดวกรวดเร็ว
    รวมถึงความเอาใจใส่ของแพทย์ กอปรกับมีโรงพยาบาลในเครือข่ายที่อยู่ใกล้เคียง
    สามารถดูแลและให้การรักษาอย่างต่อเนื่อง ได้อย่างทันท่วงที

    โรงพยาบาลเพชรรัชต์ ภายในพื้นที่ใกล้เคียง จะมีคู่แข่งโรงพยาบาลเอกชนอีก 1 แห่ง
    ซึ่งมีขนาดเท่ากัน แต่ภาพลักษณ์ของโรงพยาบาลเพชรรัชต์มีความน่าเชื่อถือที่ดีกว่า
    เนื่องจากสามารถจัดการหนี้สินที่เป็นปัญหาได้รวดเร็ว
    ทำให้ทีมแพทย์และพนักงานมีขวัญและกำลังใจ
    ตลอดจนการปรับปรุงองค์กรและกลยุทธด้านตลาดก็ดำเนินได้เร็วกว่า

กลุ่มลูกค้าเป้าหมาย

กลุ่มลูกค้าเป้าหมาย สามารถจัดแบ่งได้ดังนี้

-   โรงพยาบาลมหาชัย ได้แก่ นักธุรกิจ ชาวประมง
    กลุ่มโรงงานอุตสาหกรรมและประชาชนทั่วไปในเขตจังหวัดสมุทรสาคร,สมุทรสงคราม,เพชรบุรี,ราชบุรี
    และประจวบคีรีขันธ์

-   โรงพยาบาลมหาชัย 2 ได้แก่
    กลุ่มโรงงานอุตสาหกรรมหมู่บ้านจัดสรรและประชาชนทั่วไปในเขตอ้อมน้อย,สามพราน
    และเขตอื่น ๆ ในจังหวัดนครปฐม

-   โรงพยาบาลแม่กลอง 2 ได้แก่ ประชาชนทั่วไปในเขตจังหวัด

-   โรงพยาบาลเพชรรัชต์ ได้แก่ ประชาชนทั่วไปในจังหวัด
    และนักท่องเที่ยวที่เดินทางไปและกลับจากจังหวัดทางภาคใต้

-   บริษัทแพทย์ไทย 88 จำกัด ได้แก่ เน้นหลักที่กลุ่มบริษัทในเครือ
    โรงพยาบาลในเขตภูมิภาคใกล้เคียง คลินิกต่าง ๆ โรงงาน โรงเรียน และ
    บริษัทห้างร้านต่าง ๆ

-   นโยบายด้านราคา

-   ในส่วนของธุรกิจโรงพยาบาล เนื่องจากภาวะเศรษฐกิจที่ผ่านมา กำลังการซื้อของ

ประชาชนเพิ่มขึ้น
แต่ประชาชนก็ใช้จ่ายอย่างประหยัดและสมเหตุสมผลซึ่งมีผลต่อการดำเนินธุรกิจโรงพยาบาลเอกชน
โรงพยาบาลจึงได้กำหนดราคาโดยเน้นความคุ้มค่าและสมเหตุสมผล กับโปร่งใสสามารถตรวจสอบได้
และแม้ว่าต้นทุนการดำเนินการและต้นทุนยามีการเปลี่ยนแปลงเพิ่มขึ้น
โรงพยาบาลมหาชัยและโรงพยาบาลในเครือก็ยังคงยึดหลักนโยบายกำหนดราคาที่ได้มาตรฐานเป็นธรรมและเหมาะสม

-   บริษัท แพทย์ไทย 88 จำกัด ได้จำหน่ายยาและเวชภัณฑ์ให้แก่โรงพยาบาลในเครือ

และนอกเครือ คิดค่าบริการในอัตราต่ำมากจากต้นทุนและค่าจัดการ
และคิดค่าบริการเพิ่มเติมสำหรับโรงพยาบาลนอกเครือและคลินิกต่าง ๆ

-   ลักษณะของลูกค้า

    บริษัทให้บริการลูกค้ารายย่อยเป็นการทั่วไป
    ดังนั้นจึงไม่มีลูกค้ารายใหญ่ที่มีการให้บริการเกินกว่าร้อยละ 30 ของรายได้ค่าบริการรวม

    โรงพยาบาลมหาชัยและโรงพยาบาลในเครือเป็นโรงพยาบาลเอกชนที่ให้บริการแก่ผู้ป่วยตลอด
    24 ชั่วโมง โดยสามารถจัดแบ่งลูกค้าได้ตามลักษณะของผู้ป่วย ดังนี้

    1. ผู้ป่วยเดินทางมาเอง (walk-in)

    2. แพทย์แนะนำมา

    3. บริษัทของผู้ป่วยได้ทำสัญญาการรักษาพยาบาลไว้กับโรงพยาบาล

    4. ผู้ป่วยประกันสังคม

    5. การส่งต่อจากเครือข่าย

  6. รถพยาบาลเคลื่อนที่

ส่วนการจัดจำหน่ายของบริษัท แพทย์ไทย 88 จำกัด นั้น ดำเนินการโดยจัดตั้งสำนักงานขึ้น

ในกรุงเทพมหานคร ทำการจัดซื้อยาและเวชภัณฑ์ตามคำสั่งซื้อ
และจัดรถส่งยาและเวชภัณฑ์โดยตรงให้กับโรงพยาบาลใน เครือ โรงพยาบาลและคลินิกอื่น ๆ ทุกวัน

3.3 การจัดหาผลิตภัณฑ์หรือบริการ

 3.3.1 ข้อมูลเกี่ยวกับวัตถุดิบ

-   แหล่งที่มาของวัตถุดิบ

    บริษัทและโรงพยาบาลในเครือทั้งหมดได้สั่งซื้อยา เวชภัณฑ์และพัสดุต่าง ๆ จากบริษัท
    แพทย์ไทย 88 จำกัด ซึ่งเป็นบริษัทย่อยแห่งหนึ่งของบริษัท ในสัดส่วนเฉลี่ยร้อยละ 80-90
    ของมูลค่าการซื้อยาและเวชภัณฑ์ทั้งหมดของแต่ละโรงพยาบาล
    และเป็นการสั่งซื้อแบบรวมศูนย์และกระจายสินค้าไปอีกทอดหนึ่งเพื่อสร้างอำนาจในการต่อรอง
    จึงทำให้ได้ต้นทุนค่ายาและเวชภัณฑ์ในราคาที่ต่ำกว่าท้องตลาด เนื่องจากการใช้ประโยชน์ของ
    Bulk purchase

    บริษัท แพทย์ไทย 88 จำกัด เป็นผู้จัดจำหน่ายยาและเวชภัณฑ์ให้แก่โรงพยาบาลในเครือ

    โดยจัดซื้อยาและเวชภัณฑ์จากบริษัทผู้ผลิตหรือผู้แทนจำหน่ายโดยตรง
    ซึ่งสามารถจัดส่งยาและเวชภัณฑ์ให้กับโรงพยาบาลในเครือได้รวดเร็วตามต้องการ
    และยังได้ประโยชน์ในการคุมสต๊อกสินค้าคงคลังด้วย ในส่วนของราคายาและเวชภัณฑ์
    ปัจจุบันภาครัฐถูกจำกัดจากโครงการหลักประกันสุขภาพแห่งชาติ 30 บาทรักษาทุกโรค
    ทำให้คุณภาพยาของภาครัฐลดลง
    บริษัทผู้จำหน่ายยาที่จำหน่ายยาที่มีคุณภาพสูงจึงหันมาเอาใจใส่ต่อการขายภาคเอกชนเพิ่มมากขึ้น
    ในส่วนของโรงพยาบาลเอกชนหลายแห่งได้เปลี่ยนแปลงการจัดซื้อจากเดิม ซื้อจาก supplier
    ที่เคยติดต่อกันอยู่ เป็นลักษณะเดียวกับภาครัฐให้มีการยื่นซองประกวดราคา ซึ่งบริษัท แพทย์ไทย
    88 จำกัด ก็เปลี่ยนแปลงการจัดซื้อยาเป็นลักษณะประกวดราคาเช่นกัน
    นอกจากนี้ก็ได้หาพันธมิตรในการเพิ่มปริมาณการสั่งซื้อ เพื่อให้มีอำนาจการต่อรองมากขึ้น

    บริษัทฯจะสั่งซื้อยาและเวชภัณฑ์จากภายในประเทศทั้งหมด ผ่านตัวแทนจำหน่าย
    และโรงงานผู้ผลิตภายในประเทศ ยาที่ซื้อแบ่งได้เป็น 2 ประเภท คือ
    ยาที่ผลิตจากโรงงานภายในประเทศ ซึ่งมีแนวโน้มราคาถูกลง
    เนื่องจากภาวะการแข่งขันสูงจากปริมาณความต้องการของโรงพยาบาลรัฐ
    รวมถึงความพยายามในการเจาะตลาดคนไข้ของโรงพยาบาล
    โดยขายยาให้กับโรงพยาบาลในราคาถูก โดยคาดหวังว่าจะสร้างภาพลักษณ์ให้คนไข้รู้จัก
    และสามารถทำตลาดหรือขายให้กับร้านขายยา ยาอีกประเภทหนึ่งคือยานำเข้าจากต่างประเทศ
    เป็นยาต้นแบบซึ่งมีค่าใช้จ่ายในการวิจัยและคิดค้น
    และได้จดลิขสิทธิ์จึงได้รับความคุ้มครองตามกฎหมาย ไม่มีคู่แข่ง จึงเป็นยาที่ราคาขายสูง

    สัดส่วนการซื้อยาในประเทศและต่างประเทศ

  ----------------------- --------------- --------------- ----------------
  รายการ                  2548            2547            2546

  ยาผลิตในประเทศ           42.68           39.65           45.88

  ยานำเข้าจากต่างประเทศ     57.32           60.35           54.12

  รวม                     100.00          100.00          100.00
  ----------------------- --------------- --------------- ----------------

-   การพึ่งพิงการซื้อวัตถุดิบจากบุคคลภายนอกเกินกว่าร้อยละ 30 ของมูลค่าการซื้อวัตถุ

ดิบทั้งหมดเป็นเวลา 3 ปี ติดต่อกัน หรือ ข้อผูกพันการซื้อวัตถุดิบดังกล่าวเกินร้อยละ 30
ของมูลค่าการซื้อวัตถุดิบในอนาคต

--- ไม่มี ---

3.3.2 ผลกระทบต่อสิ่งแวดล้อม

-   การบำบัดน้ำเสีย โรงพยาบาลมีการควบคุมการระบายน้ำทิ้งตามมาตรฐานของ พระ

ราชบัญญัติส่งเสริมการรักษาคุณภาพสิ่งแวดล้อมแห่งชาติ พ.ศ.2535
มีตารางการบำรุงรักษาภายในทุกเดือน
และตรวจสอบคุณภาพน้ำทิ้งที่ผ่านการบำบัดแล้วโดยผู้ชำนาญการภายนอกทุก 3 เดือนอย่างสม่ำเสมอ
และค่าที่ได้ก็อยู่ในมาตรฐานที่กำหนด

-   การกำจัดขยะ โรงพยาบาลได้มีการแยกประเภทขยะทั่วไปและขยะติดเชื้อ และตั้งแต่ปี

2544 เทศบาลเมืองฯเป็นผู้รับไปดำเนินการกำจัด

-   มาตรฐานคุณภาพด้านการอนุรักษ์สิ่งแวดล้อมแก่ชุมชน ผ่านการตรวจสอบ ตามเงื่อนไข

ของสมาชิกสถานพยาบาลในสังกัดของสำนักงานประกันสังคม